Hermann Schievelbein

Friedrich Anton Hermann Schievelbein (18. marraskuuta 1817 Berliini, Preussi – 6. toukokuuta 1867 Berliini, Preussi)v. Donop: Schievelbein, Friedrich Anton Hermann  Allgemeine Deutsche Biographie (1890), Deutsche Biographie. Viitattu 25.5.2019. oli preussilainen kuvanveistäjä.

Schievelbein opiskeli Berliinin taideakatemiassa kuvanveistäjä Ludwig Wilhelm Wichmannin johdolla. Hän jatkoi opintojaan Pietarissa ja teki enkeliveistoksia Iisakin kirkkoon. Palattuaan kotimaahansa Schievelbein oli yksi Berliinin Schlossbrücke-sillan marmoristen koristeveistosten toteutukseen osallistuneista kuvanveistäjistä. Hän teki sillalle muun muassa veistoksen Pallas Athene opastaa nuorukaista aseiden käytössä (1853). Hän teki samoin useita antiikin jumalia ja taruhahmoja esittäviä veistoksia Berliinin kaupunkilinnan saleihin ja katolle.Nordisk familjebok (1916), s. 1033  Runeberg.org. Viitattu 25.5.2019. Muita Schievelbeinin mainittavia veistoksia olivat Pompejin ja Herculaneumin tuhoa esittänyt 60 metriä pitkä friisi Berliinin Neues Museumissa, Lutherin ja Melanchthonin patsaat silloisen Königsbergin yliopiston aulassa (1861) sekä Karl vom Steinin patsas Berliinissä (1864, paljastettu 1875).

Schievelbein on veistänyt kuusi Helsingin tuomiokirkon katolla olevista kahdestatoista sinkkisestä apostolien patsaasta: Pietarin, Paavalin, Jaakob vanhemman, Jaakob nuoremman, Simonin ja Tuomaan (1847).

Schievelbein valittiin Berliinin taideakatemian jäseneksi 1853 ja nimitettiin 1860 sen professoriksi. Hän kuoli 49-vuotiaana keuhkopussitulehdukseen. Hänet on haudattu Berliinin Dorotheenstadtin hautausmaalle.

Lähteet

Aiheesta muualla

Hermann Schievelbein   Berlin – Impressionen einer Metropole

Luokka:Saksalaiset kuvanveistäjät
Luokka:Vuonna 1817 syntyneet
Luokka:Vuonna 1867 kuolleet